rediger playlister
hvorfor sker der ikke noget, når jeg klikker på rediger-ikonet på mine playlister? jeg er afskåret fra at redigere f.eks. om de skal være private eller offentlige. nogen hjælp??
hej dan

weard - jeg prøvede på min dell bærbar om jeg der kunne få lov at redigere mine playlister. det kunne jeg. det er samme browser, samme adobe flash og java på den bærbare og den stationære. men jeg kan ikke få lov at redigere på den stationære. det eneste jeg kan komme i tanke om, der er forskelligt på de to maskiner er, at den bærbare er en 32-bit og den stationære er en 64-bit maskine. kører begge win. 7. således mystificeret installerede jeg chrome som browser og forsøgte om det kunne give et andet resultat. og wupti - med denne browser fik jeg lov at redigere mine playlister!!

nu ved jeg jo, hvordan jeg kan gebærde mig. tak for hjælpen.

med venlig hilsen

svend-erik simonsen
Hej! 

Tak for din besked. Jeg håber, at mine tanker kan være til hjælp. 

Du skriver, at du på det sidste har haft svært ved at overskue, at skulle være social, og jeg tror faktisk ikke, at du er den eneste, der oplever dette. Nedlukningen af samfundet har medført, at man i lang tid ikke har haft sin normale hverdag og lavet alle de ting, man er vant til at lave. Når man det meste af tiden bare sidder hjemme -  måske alene, måske i nattøj de fleste dage - kan det pludselig føles som en meget stor ting at skulle lave “almindelige” ting som at gå en tur eller drikke en kop kaffe med andre. Dette er noget, jeg også selv har mærket og jeg tror, at mange andre har det på samme måde. Selvom det er enormt frustrerende at tingene er sådan, er man også bare nødt til at acceptere det, tror jeg. Samfundet og hele verden er helt ved siden af sig selv og det er okay, at man måske også selv er det. Hvis du gerne vil arbejde lidt med det, vil mit råd være, at tage små skridt og prioritere at lave ting, du godt kan lide. Det kan fx være at læse en bog, gå ture selv og lytte til musik eller måske gå en tur med en af dine veninder og få snakket om, at tingene er svære lige for tiden. 

I forhold til dine bekymringer om mad, forestiller jeg mig, at det også godt kan være påvirket af, at man går meget hjemme. Her man kan hurtigt begynde at bemærke ting, man normalt ikke ville tænke over. Dog ville jeg stadig være meget opmærksom på, at det ikke udvikler sig. Din krop har brug for energi og det er ikke sundt, at springe måltider over for at have god samvittighed over at spise pizza. Som du har læst andre steder, tror jeg også, at det kunne være en god idé, at snakke med nogle om det, hvis det fortsætter som det er nu. Det kunne være dine forældre eller veninder i første omgang, men det kunne også være lægen.

Og så vil jeg også lige huske dig på, at det er farligt at sammenligne sig selv med modeller på Instagram. Billederne, som bliver delt, har været igennem den helt store redigering, så de fremstår nærmest helt perfekte - hvilket jo slet ikke afspejler virkeligheden. Det skal man virkelig huske, omend det er svært.

  
Skriv endelig ind igen, hvis du har andre spørgsmål! 

De bedste hilsner Julie :-) Hej med dig,

Tak for dit spørgsmål.

Det lyder til, du har fået noget betændelse omkring piercinger, men jeg tænker, du gør det helt rigtige ved at begynde at rense din piercing igen, så det skal du bare holde fast i at blive ved med. Mon ikke betændelsen så småt forsvinder igen på den måde.

Hvis det bliver ved eller begynder at gøre mere ondt, kan du evt. gå forbi det sted, hvor du har fået lavet din piercing og spørge, hvad du kan gøre, og hvis du ikke har lyst til, eller du faktisk bliver lidt bekymret, kan du gå til din læge og høre, om han eller hun kan hjælpe. Uanset skal der nok være en løsning på det.

De bedste hilsner,

Sofie Prøv: `git mergetool`


Det åbner en GUI, der fører dig gennem hver enkelt konflikt, og du kan selv vælge, hvordan du vil sammenføje. Nogle gange kræver det en smule håndredigering bagefter, men som regel er det nok i sig selv. Det er i hvert fald meget bedre end at gøre det hele i hånden.


Som pr @JoshGlover kommentar:


Kommandoen doesn't nødvendigvis åbne en GUI, medmindre du installerer en. At køre `git mergetool` for mig resulterede i at `vimdiff` blev brugt. Du kan installere et af følgende værktøjer for at bruge det i stedet: `meld`, `opendiff`, `kdiff3`, `tkdiff`, `xxdiff`, `tortoisemerge`, `gvimdiff`, `diffuse`, `ecmerge`, `p4merge`, `araxis`, `vimdiff`, `emerge`.


Nedenfor er et eksempel på en procedure til at bruge `vimdiff` til at løse sammenlægningskonflikter. Baseret på [dette link](http://www.rosipov.com/blog/use-vimdiff-as-git-mergetool/#fromHistor)


**Stræk 1**: Kør følgende kommandoer i din terminal



```
git config merge.tool vimdiff
git config merge.conflictstyle diff3
git config mergetool.prompt false
```

Dette vil indstille vimdiff som standard sammenlægningsværktøj.


**Strin 2**: Kør følgende kommando i terminalen



```
git mergetool
```

**Strg 3**: Du vil se et vimdiff display i følgende format



```
  ╔═══════╦══════╦════════╗
  ║       ║      ║        ║
  ║ LOCAL ║ BASE ║ REMOTE ║
  ║       ║      ║        ║
  ╠═══════╩══════╩════════╣
  ║                       ║
  ║        MERGED         ║
  ║                       ║
  ╚═══════════════════════╝
```

Disse 4 visninger er



> 
> LOCAL - dette er filen fra den aktuelle gren
> 
> 
> 



> 
> BASE - fælles forfader, hvordan filen så ud før begge ændringer
> 
> 
> 



> 
> REMOTE - fil, som du fletter ind i din gren
> 
> 
> 



> 
> MERGED - sammenlægningsresultatet, det er det, der bliver gemt i repo'en
> 
> 
> 


Du kan navigere mellem disse visninger ved hjælp af `ctrl`+`w`. Du kan komme direkte til MERGED-visning ved at bruge `ctrl`+`w` efterfulgt af `j`.


Mere info om vimdiff navigation [her](https://stackoverflow.com/questions/4556184/vim-move-window-left-right) og [her](https://stackoverflow.com/questions/27151456/how-do-i-jump-to-the-next-prev-diff-in-git-difftool)


**Stræk 4**. Du kan redigere MERGED-visningen på følgende måde


Hvis du ønsker at få ændringer fra REMOTE



```
:diffg RE  
```

Hvis du ønsker at hente ændringer fra BASE



```
:diffg BA  
```

Hvis du ønsker at hente ændringer fra LOCAL



```
:diffg LO 
```

**Stræk 5**. Gem, Afslut, Indberet og Ryd op


`:wqa` gemme og afslutte fra vi


`git commit -m "message"`


`git clean` Fjern ekstra filer (f.eks. *.orig) skabt af diff-værktøjet. app´n billeder er en af de medfødte apps, som ikke umiddelbart kan fjernes, da den er integreret i styresystemet.

“alt om data” lavede engang en udmærket guide til, hvordan du alligevel får fjernet de apps som ikke umiddelbart kan fjernes, og hvordan du henter dem igen på store. linket er her:

… Kære du,

Hvor er jeg ked af at læse, hvad du har været udsat for. Jeg er glad for at høre, at du har fået hjælp til at håndtere alt dette hos en psykolog. Det lyder som om at du måske skal overveje at opsøge en psykolog igen.

Mit bedste råd til dig er, at hvis du har relationer som ødelægger dig eller trækker dig, dit humør, din selvtillid og dit selvværd ned, så skal du trække dig fra de relationer. Du er den bedste til at passe på dig selv, og det er meget, meget vigtigt, at du passer på dig selv. Særligt efter det, du har været udsat for. Hertil vil jeg også sige, at du kan få brug for at snakke med en psykolog, hvis du beslutter dig for at trække dig fra den pigegruppe. Det kan være en hård men nødvendig beslutning.

Det du har været udsat for er så ødelæggende. Og du er dybt påvirket af det, hvilket er en fuldstændig naturlig reaktion på så traumatiserende en oplevelse. Dine veninder udviser slet ikke den forståelse for din situation, som du har brug for. Det kan lyde hårdt, men rigtige veninder burde forstå det. Det lyder som om, at alt det du burde få fra netop dine veninder, det kan de ikke give dig. Der er ikke noget galt i, at du bliver ked af, at de ikke tager afstand til de drenge. Det er dårlige veninder. 

Du skal bestemt ikke ignorere, at de er sammen med ham. Hvis du ignorerer det, kommer du aldrig videre. Du skal finde en måde at komme videre på, men så længe du er sammen med de piger, bliver du modarbejdet. Du skal derhen hvor du en dag kan slutte fred med, hvad der er sket, så du kan lægge det bag dig og se fremad. Dine veninder hjælper dig ikke, da deres handlinger modarbejder dig og det, du har brug for. Det er vigtigt, at du siger STOP, og at du mærker efter dybt nede i maven, hvornår du har brug for at sige stop. Hvis dine veninder ikke respekterer det og støtter dig, men i stedet lukker dig ude af gruppen til fordel for drengene, så er de ikke gode nok til dig.

Det er blevet tid til, at du skal være stærk og tro mod dig selv. Og at du tager kontrol over, hvem der skal være og ikke skal være en del af dit liv.

Jeg håber, mit svar kan hjælpe dig. Du er altid velkommen til at skrive igen!

Hilsen Iben Hejsa!  


Det er en rigtig ubehagelig og svær situation, du befinder dig i. Det er aldrig nemt at være vidne til, at veninder eller andre bekendte forandrer sig og bliver en dårligere version af dem selv. Samtidig er det svært at stille noget op, hvis de ikke selv synes eller mærker, at deres måde at opføre sig på er problematisk. 

Mit bedste råd vil altid være at snakke om tingene, da det er vigtigt at sætte ord på, hvordan man har det (ligesom du har gjort ved at skrive til os). Dog skal man også være klar til at lytte til den anden part, så man forhåbentlig kan få en forståelse for hinandens følelser og tanker. Jeg ved godt, at det ikke er nemt i jeres situation - særligt, hvis din veninde ikke selv synes, at der er et problem. 

Det lyder til, at det hele påvirker dig enormt meget og jeg tror også, at det er vigtigt, at du overvejer, om det er kampen værd. Desværre er det ikke alle venskaber, som varer evigt, og selvom man har haft en masse gode oplevelser og år sammen, glider mange fra hinanden i takt med, at man bliver ældre og måske bevæger sig i hver sin retning. Hvis din veninde ikke er klar til at lytte til dig og ikke indser, at der er et problem, bør du måske trække dig lidt fra hende. Mest for at passe på dig selv, men også, så din veninde måske kan indse, at du rent faktisk bare ønsker at passe på hende og ønsker hende det bedste. 

Jeg håber, at mine tanker er til hjælp for dig. Ellers skal du endelig ikke tøve med at skrive til os igen!

De bedste hilsner Julie :-) Hej,

Det er helt forståeligt, at du har følt dig pinligt berørt over sådan en situation og, at det har gjort det svært for dig at være omkring både din veninde og dine klassekammerater. Selvom det har været en meget slem oplevelse, så må du dog huske på, at du ikke har noget som helst at skamme dig over. Det var et uheld, og du kunne ikke gøre for at det skete, så derfor må du ikke være for hård ved dig selv over det. At have svært ved blærekontrol er ikke noget du skal føle skyld eller noget over, og du fortjener stadig ikke at blive drillet med noget, som du har svært ved at kontrollere. 

Oven på sådan nogle oplevelser er det helt forståeligt, at det er svært at snakke med andre om det, især hvis man synes, at det er pinligt at snakke om. Men det vil dog være en god ting for dig at prøve det alligevel, da det kan hjælpe dig bedre igennem det. Hvem du skal snakke med er helt op til dig selv, men det ville måske være meget gavnligt, hvis det var dine forældre. For hvis du fortæller dem, hvad der er sket, og at du fortsat har bekymringer om din blærekontrol, så kan de måske endda tage dig med til lægen, og så kan du muligvis derigennem få råd til om, der er nogle måder, hvorpå du kan gøre noget ved det. Ved at tage fat i selve problemet med din blærekontrol, så vil du i hvertfald kunne forhindre, at den situation med din veninde sker igen.  

Hvis drilleriet fra dine klassekammerater dog bliver meget slemt, og det bliver for svært for dig at håndtere, så kan det være, at du kan overveje om det ville hjælpe at flytte klasse eller endda skole. Men sådan et valg skal du selvfølgelig kun overveje, hvis du føler, at du ville være 100% tilpas med det. Du kan eventuelt også spørge dine forældre om, de tænker, det kunne være en løsning eller om de har andre ideer. 

Jeg håber, mit svar kan være til en smule hjælpe. Du skal endelig bare skrive ind igen, hvis du føler for det!

Med venlig hilsen,

Marissa Kære du, 

Det er altid en svær situation at være forelsket i en, hvor man bare ved, at det ikke kan lade sig gøre at få et forhold. Så jeg kan virkelig godt forstå, hvis det er hårdt for dig.

Det lyder til, at du er klar over, at det ikke kan lade sig gøre at få noget med din lærer, da det ville være strafbart for hende at have et romantisk forhold til en elev. 

Men jeg synes nu ikke, at der er noget galt i, at du går og har en crush på hende, uden at hun ved det. Det kan selvfølgelig være svært at gå med sådanne følelser, men det kan også være ret hyggeligt og spændende. Det kommer måske an på, hvordan du vælger at se på det. Så prøv at se det som din lille hemmelighed, som du kan gå og fantasere om uden rent faktisk at skulle føre det ud i livet.

Hvis du synes, det er svært, så vil jeg nok anbefale dig at tage lidt afstand til din lærer og evt. kigge dig lidt omkring efter en anden, du kan bruge din energi på. En, som du ville kunne indlede et forhold til, uden det ville være strafbart for nogen af jer :-)

Jeg håber, mit svar kan hjælpe dig. Du er altid velkommen til at skrive igen!

Hilsen Iben Du skal spærre dit NemID, hvis du har mistet det.


Du spærrer dit NemID på følgende måde:


1. Besøg siden [www.nemid.nu](https://service.nemid.nu/dk-da/nemid/noeglekort/mistet_noeglekort/)
2. Log på NemID selvbetjening med bruger-id og adgangskode (uden NemID kode)
3. Kortet er nu spærret automatisk. Hej med dig,

Det er helt forståeligt, at man bliver overrasket, når folk omkring en gør noget, som man ikke er vant til, eller som man ikke helt forstår. Derfor kan jeg godt forstå, at du er lidt forvirret over, hvordan du skal forholde dig til den her situation.

Det at din veninde vælger at sove nøgen ved siden af dig kan komme af forskellige årsager, men om det betyder, at hun er romantisk interesseret i dig, det er noget, som du kun kan vide, hvis hun specifikt siger det. Selvom du tænker, at hendes fravalg af nattøj kan være et tegn, så er det kun noget du kan gøre dig *ideer* om. Hvis du vælger at tolke det som et tegn på interesse fra hendes side, og du ønsker at gengælde det, så er det super vigtigt, at du har spurgt eller snakket med hende om det først. 

Din veninde kan nemlig sagtens være typen, der ikke er særlig blufærdig og derfor har det fint med at sove nøgen omkring andre. Hvis du så vælger at tolke det som flirten eller lignende, og vælger at gøre noget ud fra det INDEN du har spurgt hende, så kan du i høj grad risikere at overskride hendes grænser og gøre hendes meget ubehagelig tilpas. Og det er vigtigt, at det ikke sker.

Hvis hendes nøgenhed til gengæld gør *dig* utilpas, så er det ligeså vigtigt, at du får snakket med hende om det. For det er ligeså vigtigt, at hun ikke overskrider *dine* grænser. Så du kan enten spørge hende om, hvorfor hun sover nøgen ved siden af dig, når I nu ikke har kendt hinanden i særlig langt tid, eller hvorfor hun ikke lige først spørger om det er okay med dig. Eller du kan direkte sige til hende, at det gør dig utilpas, og om hun så ikke er sød at have noget nattøj på næste gang. 

Det vigtigste er bare, at I tager hensyn til hinanden og ikke overskrider hinandens grænser. Så hvis du kan mærke, at det at hun sover nøgen er for underligt for dig (eller hvilke som helst andre tanker du har), så er det en god ide at få kommunikeret til hende, hvordan du har det. Og hvis hun så er en god veninde, så vil hun vælge at tage hensyn til det, hvis du har brug for, at det ikke sker igen. 

Jeg håber, at mit svar kan være til en smule hjælp. Du må endelige skrive ind igen, hvis du føler for det :)

Med venlig hilsen,

Marissa